Document ID: /roh_data/filtered/Billingualer_Corpus_interleaved-de-rm.jsonl.gz/346

This is a text translated from German to Rumantsch Grischun.
Ja zu einer Aufteilung der Steuereinnahmen zwischen Bund und Kanton im Bereich der Spielbanken

Zur kantonalen Volksabstimmung vom 21. Mai 2000 betreffend das Gesetz über die Spielautomaten und Spielbetriebe

Im März 1993 hat das Schweizer Volk mit einer klaren Mehrheit einer Änderung der Bundesverfassung zugestimmt, das Spielbankverbot aufgehoben und damit ermöglicht, dass in der Schweiz zukünftig in Casinos und Kursälen Glücksspielautomaten betrieben werden dürfen. Am 1. April 2000 ist nun das neue Bundesgesetz über Glücksspiele und Spielbanken in Kraft getreten. Es bezweckt, einerseits dem Bund und den Kantonen Einnahmen zu verschaffen und andererseits den Tourismus zu fördern. Die Steuereinnahmen, die der Bund von den Spielbanken mit einer Konzession A erhebt, werden dazu verwendet, den Bundesbeitrag für die AHV zu decken. Die Steuereinnahmen der Spielbanken mit einer Konzession B können zwischen dem Bund und den Kantonen aufgeteilt werden. Schafft der Kanton eine gesetzliche Grundlage zur Besteuerung von Kursälen, reduziert der Bund seine Abgabe für die Spielbanken mit einer Konzession B zu Gunsten der Kantone um maximal 40 Prozent. Dies bedeutet, dass die einzelnen Spielbanken im Kanton Graubünden durch die Erhebung einer kantonalen Abgabe nicht zusätzlich belastet werden. Dem Kanton ist es aber nur mit einem Gesetz möglich, 40 Prozent der Steuern der Bündner Spielbanken für kantonale Anliegen zu verwenden. Am 21. Mai 2000 stimmen wir somit über eine Beteiligung des Kantons an den Steuerabgaben der Spielbanken ab.

Kernpunkte des Gesetzes

Neben der Gesetzesgrundlage für das Erheben der kantonalen Steuer werden zudem sämtliche kantonalen Bestimmungen zum Spielwesen in einem Erlass zusammengefasst. Den Gemeinden werden zusätzliche Kompetenzen übertragen. Sie können entscheiden, ob sie Spiellokale mit Unterhaltungs-Spielautomaten einer Bewilligungspflicht unterstellen wollen oder nicht.

Das im Kanton geltende Verbot für Geschicklichkeits-Geldspielautomaten ausserhalb von Kursälen soll weiterhin beibehalten werden. Daran ändert auch nichts, dass die Regierung neben den vom Bund konzessionierten Spielbanken in Zukunft kantonale Kursäle nach den bisherigen Kriterien bewilligen kann. In diesen dürfen nur Geschicklichkeitsspiele angeboten werden. Keine Änderung erfährt auch die bereits bestehende Bewilligungspflicht für Unterhaltungs-Spielautomaten.

Entscheid zur finanziellen Stärkung des Kantons

Das Gesetz über Spielautomaten und Spielbetriebe wird vom Grossen Rat und der Regierung klar befürwortet und verdient breite Unterstützung. Die Erhebung der kantonalen Abgabe bei den Spielbanken liegt im Interesse aller Bürgerinnen und Bürger. Im Namen der Regierung und des Grossen Rats bitte ich Sie, der Vorlage zuzustimmen. Mit einem Ja zum kantonalen Gesetz über die Spielautomaten und Spielbetriebe erhalten wir eine finanzpolitisch günstige Regelung des Spielwesens und wir verschaffen unserem Kanton zusätzliche Einnahmen, ohne dass die kantonalen Spielbanken zusätzlich belastet werden.

Regierungspräsident Dr. Peter Aliesch

Gremium: Regierungspräsident Graubünden

Quelle: dt Regierungspräsident Graubünden

Data: 12.05.2000

Gea per ina repartiziun da las entradas fiscalas da las bancas da gieu tranter la confederaziun ed ils chantuns

Pertutgant la votaziun chantunala dals 21 da matg 2000 concernent la lescha davart ils automats da gieu ed ils manaschis da gieus

Il mars 1993 ha il pievel svizzer acceptà cun ina clera maioritad ina midada da la constituziun federala, abrogà il scumond da las bancas da gieu e pussibilità uschia ch'en Svizra dastgan vegnir installads en avegnir automats da gieus da fortuna en ils casinos e las salas da gieu. Il 1. d'avrigl 2000 è uss ida en vigur la nova lescha federala davart ils gieus da fortuna e las bancas da gieu. Questa lescha ha d'ina vart l'intent da procurar per entradas en favur da la confederaziun e dals chantuns e da l'autra vart da promover il turissem. Las entradas fiscalas che la confederaziun incassa da las bancas da gieu cun ina concessiun A vegnan duvradas per cuvrir la contribuziun federala a la AVS. Las entradas fiscalas incassadas da las bancas da gieu cun ina concessiun B pon vegnir repartidas tranter la confederaziun ed ils chantuns. Sch'il chantun creescha ina basa legala per imponer taglias a las salas da gieu, alur reducescha la confederaziun sia taglia sin las bancas da gieu cun ina concessiun B per maximal 40 pertschient en favur dals chantuns. Quai vul dir che las singulas bancas da gieu en il chantun Grischun na vegnan betg engrevgiadas ulteriurmain tras l'incasso d'ina taglia chantunala. Al chantun èsi dentant pussaivel da duvrar 40 pertschient da la taglia sin las bancas da gieu dal Grischun per intents chantunals be, sch'el relascha ina lescha. Ils 21 da matg 2000 votain nus pia davart ina participaziun dal chantun vi da las entradas da la taglia sin las bancas da gieu.

Ils puncts principals da la lescha

Ultra da furnir la basa legala per incassar ina taglia chantunala reunescha la lescha plinavant tut las disposiziuns chantunalas pertutgant ils gieus en in decret. Las vischnancas obtegnan cumpetenzas supplementaras. Ellas pon decider, sch'ellas vulan suttametter ils locals da gieu cun automats da gieus da divertiment a l'obligaziun da dumandar ina permissiun u betg.

Il scumond d'installar automats da gieus d'inschign ordaifer las salas da gieu, che vala en il chantun, duai vegnir mantegnì. Quest scumond na vegn er betg midà dal fatg, che la regenza po permetter en il futur, ultra da las bancas da gieu cun ina concessiun federala, er salas da gieu chantunalas, e quai tenor ils criteris da fin uss. En questas salas dastgan vegnir offrids be gieus d'inschign. L'obligaziun existenta da dumandar in permiss per automats da gieus da divertiment na vegn er betg midada.

Ina decisiun per rinorzar las finanzas dal chantun

La lescha davart ils automats da gieu ed ils manaschis da gieus vegn beneventada cleramain dal cussegl grond e da la regenza e merita in bun sustegn. L'incasso da la taglia chantunala sin las bancas da gieu è d'interess per tut las burgaisas ed ils burgais. En il num da la regenza e dal cussegl grond supplitgesch jau Vus d'acceptar il project. Cun in gea per la lescha chantunala davart ils automats da gieu ed ils manaschis da gieus obtegnin nus ina regulaziun politicamain favuraivla da las finanzas dals fatgs da gieu e procurain per ulteriuras entradas en favur da noss chantun, senza stuair engrevgiar ulteriurmain las bancas da gieu en il chantun.

Cusseglier guvernativ dr. Peter Aliesch

Gremi: president da la regenza dal Grischun

Funtauna: rg president da la regenza dal Grischun

Data: 12.05.2000